
Zsáka-Reményerdő bronzkori tell-településének roncsolásmentes régészeti kutatása

Zsáka-Remény-erdő bronzkori tell-településnek roncsolásmentes régészeti kutatása
A Hajdú-Bihar megyei Zsáka község határában található Remény-erdő vagy Dózsa-puszta névvel illetett kora bronzkor végi, középső bronzkori település az idők során nagymértékben sérült, viszont eddig részletes közlés nem született a lelőhelyről. A területet az utóbbi években több módszerrel is vizsgálták, melyek közül több egyáltalán nem, míg néhány csak kisméretű roncsolással járt. Dolgozatomban többek közt összegzem a geofizikai felmérés és 3D terepmodell képét, egy külső telepen lezajlott lapátszonda eredményeit és az szisztematikus felszíni leletgyűjtés során felgyűjtött leletanyagból eddig statisztikailag kiértékelt részletet is közlöm. A dolgozatom kis összefoglalásként szolgál az Ottomány/Otomani kultúráról, ezen belül főként a Berettyó-mente tell-településeivel foglalkozom. Az eredmények alapján kísérletet teszek a terület bronzkori településhálózatába elhelyezni. A rendelkezésre álló adataimhoz mérten rekonstruálom a településstruktúrát.
 



